CONCURS DE FOTOGRAFIA CIENTÍFICA SOBRE FONGS EN LA NATURALESA RELATIUS A LES XVIII JORNADES MICOLÒGIQUES-MUBIO-IUI CIBIO - UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/42222)
  + [Valencià](/va/acuerdo/42027)






Selector de idioma

Leer

* [Español](/es/acuerdo/42463)
* [Valencià](/va/acuerdo/42871)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE FOTOGRAFIA CIENTÍFICA SOBRE FONGS EN LA NATURALESA RELATIUS A LES XVIII JORNADES MICOLÒGIQUES-MUBIO-IUI CIBIO - UNIVERSITAT D'ALACANT[Butlletí Oficial Universitat d'Alacant](/ca/Publicacion)
=========================================================================================================================================================================================================

Secretaria General

Butlletí Oficial Universitat d'Alacant





CONCURS DE FOTOGRAFIA CIENTÍFICA SOBRE FONGS EN LA NATURALESA RELATIUS A LES XVIII JORNADES MICOLÒGIQUES-MUBIO-IUI CIBIO - UNIVERSITAT D'ALACANT

Data d'aprovació
:   29/09/2023

Data de publicació
:   02/10/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/42906)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/42169)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/42833)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE FOTOGRAFIA CIENTÍFICA SOBRE FONGS EN LA NATURALESA RELATIUS A LES XVIII JORNADES MICOLÒGIQUES-MUBIO-IUI CIBIO - UNIVERSITAT D'ALACANT&url=https://www.boua.ua.es/va/acuerdo/42604)

**Títol:** CONCURS DE FOTOGRAFIA CIENTÍFICA SOBRE FONGS EN LA NATURALESA RELATIUS A LES XVIII JORNADES MICOLÒGIQUES-MUBIO-IUI CIBIO - UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 29 de setembre de 2023

XVIII CONCURS FOTOGRÀFIC DE FONGS EN LA NATURLAEZA DE LES XVIII JORNADES MICOLÒGIQUES-MUBIO-IUI CIBIO - UNIVERSITAT D'ALACANT

1.        Objecte de la convocatòria i procediment de concessió

La convocatòria té per objecte difondre a través de la fotografia científica fúngica el coneixement sobre la Micologia i fomentar la divulgació científica en aquesta branca de la Biodiversitat.

A través d'aquest concurs i una vegada rebudes les fotografies, seran impreses i exposades al públic a les sales del Museu de la Biodiversitat a Ibi, a través del CIBIO de la Universitat d'Alacant i d'acord amb les normes ací expressades.

2.        Requisits de les persones beneficiàries

Es tracta d'un concurs obert en el qual podran participar tots les persones aficionades a la fotografia micològica o de temes de la naturalesa dels fongs, que així ens ho sol·liciten mitjançant l'enviament d'un correu electrònic a [jqjzk.apa@kxq.pm](mailto:gncgf.skt@ydh.qt) a partir del 7 d'octubre.

Les fotografies presentades a concurs s'adequaran a les característiques següents:

-  El tema de les fotografies tractarà sobre el món de la Micologia, en concret sobre fongs silvestres captats en la naturalesa

-  Totes les imatges hauran de ser originals

-  Les fotografies presentades en aquest concurs no hauran sigut premiades en cap altre concurs previ, ni publicades en cap document escrit (llibre, revista, etc.)

-  Les fotografies es presentaran en color o en blanc i negre, en format digital. Els treballs es presentaran amb una resolució mínima de 300 ppp i 3508 px en el seu costat major

-  Cada autor podrà presentar un màxim de 3 fotografies, i podrà obtenir com a màxim un dels premis atorgats

-  Cap premi serà declarat desert

-  En el correu electrònic on s'envien els treballs presentats, caldrà incloure la informació següent:

· Nom i cognoms de l'autor o autora;

· Adreça i telèfon;

·Títol de l'obra o les obres- i el nom de l'espècie fúngica, si es coneix.

Les imatges guanyadores passaran a ser propietat de l'Organització. Per la qual cosa les persones participants autoritzen l'Organització a la impressió, com també la difusió en qualsevol mitjà que tinga a veure amb aquest concurs o per a la promoció de futures edicions, fent constar el nom propi o artístic en els crèdits.

Les fotografies estaran exposades en el Museu de la Biodiversitat d'Ibi des de la recepció d'aquestes fins al final de les XVII Jornades Micològiques 2023.

No s'admetran aquelles participacions que no complisquen els requisits establits en aquestes bases.

3.        Nombre i dotació dels premis.

Es concediran fins a un màxim de 2 premis: 1r premi de 200 € i 2n premi de 100 €.

4.        Termini i procediment de presentació de sol·licituds

4.1.   Termini de presentació

Aquesta convocatòria es publicarà en el BOUA amb caràcter informatiu prèviament a la publicació de l'extracte d'aquesta en el DOGV.

El termini de sol·licitud serà des del dia 7 d'octubre fins al 15 d'octubre de 2023, tots dos inclusivament.

4.2.   Procediment de presentació

Els treballs hauran de ser remesos en format JPEG, fins al 15 d'octubre de 2023 inclusivament, a la següent direcció de correu electrònic: [bgznw.rzh@lds.ax](mailto:sxtol.voz@vvw.hd)

S'haurà d'incloure la informació següent:

-Nom i cognoms de l'autor o l'autora;

-Adreça i telèfon;

-Títol de l'obra o les obres- i el nom de l'espècie fúngica, si es coneix.

5.        Criteris d'adjudicació

La concessió dels premis es farà seguint els criteris següents:

1.      Originalitat i raresa de les espècies fúngiques fotografiades (3 punts)

2.      Composició general de la foto en un ambient natural (2 punts)

3.      Dificultat tècnica fotogràfica del tema triat (3 punts)

4.      Criteris tècnics fotogràfics com: enquadrament, enfocament, nitidesa, etc.(2 punts)

Total 10 punts màxim.

6.        Òrgan gestor i comissió de valoració

6.1.   Òrgan gestor

L'òrgan gestor de la convocatòria, la vicerectora de Transferència, Innovació i Divulgació Científica, s'encarrega de l'ordenació i la instrucció del procediment i acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució.

La unitat administrativa de referència és l'Institut d'Investigació CIBIO.

Contacte:

-       C/e: [lshde@nn.lz](mailto:uppsz@yw.mx)

-       Telèfon: 810 46 80 97 ext. 9607

Quan la sol·licitud no reunisca els requisits o no s'acompanye la documentació que siga exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que, si no ho fera així, se li tindrà per desistit de la seua petició, prèvia resolució que haurà de ser dictada en els termes previstos legalment.

6.2.   Comissió de Valoració

La Comissió de Valoració realitzarà l'examen i l'avaluació de les sol·licituds presentades, com també la consegüent proposta de concessió i denegació dels premis.

La comissió tindrà la composició següent:

Presidència:

-              Una persona del Vicerectorat de Transferència, Innovació i Divulgació Científica.

Secretària:

-               La persona coordinadora per la UA de les XVII Jornades Micològiques, adscrita al CIBIO.

Vocals:

-              Una figura rellevant de la fotografia científica alacantina.

-              Dues persones amb llarga experiència en el camp de la fotografia.

Tots i cadascun dels membres integrants de la Comissió de Valoració hauran d'emplenar i signar el [document DACI](https://sc.ua.es/es/subvenciones/unidad-subvenciones/documentacion-y-guias.html).

7.        Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://cibio.ua.es> (Museu de la Biodiversitat), que substitueix la notificació a les persones interessades i produeix els mateixos efectes.

La proposta de resolució provisional dels premis es publicarà a partir de l'1 de novembre en el Museu de la Biodiversitat. A partir de l'endemà de la publicació, les persones interessades tindran un termini de 3 dies hàbils per a la presentació de les al·legacions que creguen pertinents, davant de l'òrgan gestor.

Una vegada transcorregut aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que escaiga.

El lliurament de premis es farà el 5 de novembre del 2023 en la 1a planta de la fàbrica Rico d'Ibi.

8.        Marc legal i pressupostari

La convocatòria d'ajuda, amb referència 2023CT0177, que serveix de base reguladora es troba recollida en la línia de subvenció 2023LS0177 de l'edició 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació màxima d'aquesta convocatòria és de 300 € i es troba consignada en la clau orgànica 04795H5713 Capítol 4 del Centre de Despesa 3094 OPJ BIODIVERSITAT CIBIO. L'execució d'aquesta dotació està supeditada a la disponibilitat de liquiditat de la UA. S'aplicaran les disposicions fiscals vigents.

9.        Obligació i justificació del beneficiari

Per a ser beneficiari d'aquesta convocatòria les persones participants hauran de complir els requisits expressats en l'apartat núm. 2, així com la documentació que fora requerida, si escau, per a justificar-la.

10.    Protecció de dades de caràcter personal

D'acord amb el que disposa la legislació vigent en matèria de protecció de dades, s'informa les persones participants que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el consentiment expressat en la sol·licitud de participació en aquesta. En el marc dels tractaments esmentats, les dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada, fins a la publicació de la convocatòria següent.

Les persones participants poden exercir els seus drets en relació amb el tractament de les dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Poden, així mateix, posar-se en contacte amb el delegat de protecció de dades a través de l'adreça [sjs@cy.im](mailto:xqr@by.kc).

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, poden consultar-la en l'enllaç següent: <https://seuelectronica.ua.es/va/privadesa.html>.

11.    Recursos

Contra aquesta convocatòria, les bases i tots els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que es disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 28 de setembre de 2023

La rectora,

PD de signatura, vicerectora de Transferència, Innovació i Divulgació Científica (resolució de 22 de desembre de 2020)

María Jesús Pastor Llorca





[Carretera Sant Vicent del Raspeig s/n  
03667 Sant Vicent del Raspeig - Alacant  
 Tel. 59 868 2480 - Fax 33 924 2708](https://www.google.es/maps/@89.459493,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12549&trk=tyah&trkInfo=tarId%9Z8967414878953%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)